GiliGold/VAD_KnessetCorpus huggingface dataset:
דוד רותם: בא נאמר ככה: זה לא צריך לקחת יותר מאשר שבוע ולכן, אני רציתי סנקציה מסוימת כדי שאנחנו נקבל את התקנות בזמן כי בפעם הקודמת חיכינו שנה לתקנות.
דוד רותם: יש תקנות מוכנות והם רק צריכים לשלוח אותם אבל התירוץ שלהם זה שראש הממשלה צריך לחתום על התקנות.
דוד רותם: אז דיברתי גם על לשכתו של ראש הממשלה וברגע שזה יגיע ללשכת ראש הממשלה, תוך שבוע זה יהיה פה.
<חנן ארליך: בעזרת השם.
<אלעזר שטרן – הלשכה המשפטית: הניסוח הנוכחי, חבר הכנסת מקלב, אומר דבר טיפה שונה:
<אלעזר שטרן – הלשכה המשפטית: תוך 30 יום הממשלה תצטרך להביא תקנות לאישור הוועדה, ועד שיותקנו תקנות חדשות משרד הביטחון והמשרד לביטחון פנים יוכלו להוציא מכרזים אבל יראו את התקנות של הוראת השעה הקודמת שבעצם כבר פקעו כאילו הן עודכנו כדין, כאילו הן חלות עכשיו באופן זמני עד להתקנת התקנות.
דוד רותם: היה מאמץ רב עם משרד המשפטים שיסכימו על זה אבל בסוף הם הסכימו.
אורי מקלב: חנן צריך לקבל את הקרדיט על זה?
<חנן ארליך: אני ממשרד המשפטים.
<חנן ארליך: ראשית, לגבי הנוסח החדש שנדון כעת, כמו שכבר בעצם נאמר פה, זה ניסוח ייחודי.
<חנן ארליך: התקנות צריכות להיות בדרך כלל בסדר הרגיל, במלואן, ולא בדרך של החלה כוללת כמו שהנוסח הזה מציע אבל נוכח הדרישה של הוועדה ומתוך הרצון כן לאפשר החלה של התוכן של התקנות כבר על מכרזים נוכחיים, ובמיוחד נוכח העובדה שמדובר על הוראה זמנית כלומר, בשונה מהנוסח הקודם - -
דוד רותם: פה מדובר על תעשיה ישראלית.
דוד רותם: אנשים עובדים שם ואת זה צריך לזכור.
<חנן ארליך: - - בעיקר בגלל שמדובר בהוראה זמנית של עד התקנת התקנות הקבועות אז לאחר בדיקה אנחנו סבורים שהדבר אפשרי.
<חנן ארליך: נאמר פה לגבי התקנת התקנות, אדוני אמר שהוא דיבר עם לשכת ראש הממשלה.
<חנן ארליך: אני גם מזכיר שכמובן הוועדה תידרש לנושא.
דוד רותם: תביא קודם כל את התקנות, אני אחתים את ראש הממשלה ותוך שבוע יהיה גם דיון פה, בוועדה.
<חנן ארליך: אז אני מזכיר בהקשר הזה והזכרנו את זה גם בדיונים קודמים וחשוב לי להעלות את הענין של ההערה של המשרד לביטחון פנים: תחילה דובר על החרגת כלל רשות הכבאות וכרגע לא מדובר על הענין הזה אלא רק על החרגה של פרטי מיגון לכבאי, שהבנתי שגם כך הם כמעט ואינם מצויים בארץ ואולי בכלל לא, שזה מבחינתם דבר אקוטי וזה התיקון שנבקש להכניס ל - -
דוד רותם: השר לביטחון פנים לא מסכים לתיקון הזה.
<חנן ארליך: למיטב ידיעתי וכפי שנאמר לי הוא לא הסכים לתיקון של הרשות לכבאות.
דוד רותם: השר לביטחון פנים רוצה שהתקנות האלה, בנוסח הזה, יחולו גם על הכבאים ועל המשטרה.
<חנן ארליך: הם יחולו.
<חנן ארליך: אני אומר שוב: בתחילה דובר על רשות הכבאות כולה וזה כולל את המדים וכולי.
<חנן ארליך: זה, אכן, כפי שנמסר לי, השר לביטחון פנים לא מעוניין בתיקון הזה.
<חנן ארליך: מה שכן, התיקון שחשוב גם למשרד לביטחון פנים ושוב, אני שומע דברים שנאמרים לי, אני לא הוגה אותם בעצמי.
<חנן ארליך: קיימת בעיה עם ציוד מיגון לכבאי, שזה ציוד מאד מיוחד, יקר ביותר ונדיר ביותר.
דוד רותם: לא מייצרים אותו בכלל פה.
<חנן ארליך: אותו המשרד יבקש בתקנות להחריג כתוספת לפריטים.
<חנן ארליך: יש רשימת פריטים וציוד.
דוד רותם: רבותי, מה שלא מיוצר בארץ לא תצטרכו להזמין בארץ.
<חנן ארליך: אני בסך הכל מציג את הרצון, כפי שנאמר לי, של המשרד לביטחון פנים, להחריג את הפריט הזה בנוסף לפריטים מוחרגים אחרים שקיימים, ובהתחשב בכך שהפריט הזה גם לא היה בתקנות הקודמות כי הם לא חלו על רשות הכבאות.
שלי יחימוביץ': ממה זה עשוי הדבר הזה?
שלי יחימוביץ': זה עשוי מטקסטיל?
<חנן ארליך: חלקם, אני לא בקי בציוד.
<חנן ארליך: באופן כללי זה כנראה נכלל בהגדרת טקסטיל.
<יצחק וכטל: יש לנו בעיה שבפועל, גם פריטים שיש בהם חלק קטן מטקסטיל, מגיעים היום אנשים שבעבר לא ייצרו את זה והם אומרים שאם זה חלק קטן שהוא מטקסטיל, יש לכלול את כל הפריט.
<חנן ארליך: מדובר בערדליים מיוחדות או משהו כזה.
<חנן ארליך: על ציוד מיגון חסין אש בטמפרטורות מאד גבוהות ודברים ייחודיים ביותר.
<חנן ארליך: זה לא אותן מסות של מדים.
<חנן ארליך: תיקון כזה נבקש להכניס לתקנות ותיקון נוסף של משרד הביטחון, שמבקש אפשרות לפיצול מכרז.
<חנן ארליך: בדיקת מעטפות של מציעים מהארץ ולאחר מכן של מציעים מחו"ל על מנת לחסוך את ההליך הבירוקרטי של יציאה למכרז כפול.
<חנן ארליך: זה כבר עלה ודברו עם המציעים - -
דוד רותם: אנחנו נבקש בישיבה, כשנדון בתקנות, שהשר לביטחון פנים יופיע, ונבקש שהיועץ המשפטי למערכת הביטחון גם יישב פה.
דוד רותם: רבותי, יש למישהו הערות על משהו שדיברנו עליו?
דוד רותם: אם לא, תקרא בבקשה.
<אריאל סיזל: אדוני היושב ראש, נמצא כאן היועץ המשפטי של הרשות הארצית לכבאות והצלה, לגבי הענין של החרגה של ציוד מיגון לכבאות בתקנות.
דוד רותם: יגיע הנה השר לביטחון פנים ויגיד מה הוא רוצה שיחריגו, אם בכלל.
<עודד ברוק: אנחנו הורדנו את הנושא של רשות כבאות והצלה אבל השארנו ציוד מיגון לכבאי, זה הכל.
<עודד ברוק: מדים יכללו בתקנות ובחוק.
<עודד ברוק: ציוד מיגון ייחודי, שזה דברים מאד ייחודיים שכרגע לא מיוצרים בכלל בארץ - -
דוד רותם: אם לא מיוצרים בארץ אז אין לכם בכלל בעיה, לא צריך להחריג כלום.
<עודד ברוק: יש בעיה כי החשש הוא תמיד שבגלל ההקלה הזאת יחליטו כן לייצר את זה בארץ.
דוד רותם: אם ייצרו את זה כאן, בארץ, וזה יהיה באותו טיב - תקנו בארץ.
דוד רותם: אין שום סיבה להעסיק עובדים בכל מיני מקומות בעולם, בעיקר לא בסין, כאשר אפשר לייצר את זה בארץ.
<עודד ברוק: זה ציוד מאד ייחודי שבאמת צריך מפעלים מאד ייחודיים שידעו איך לייצר את זה.
<עודד ברוק: זה הצורך היחיד והבעיה היחידה שיש.
שלי יחימוביץ': אבל מה הבעיה?
שלי יחימוביץ': אם אין מפעל כזה בארץ אז למה בכלל לדון בזה?
<עודד ברוק: כי זה אחד הדברים שאת יודעת, כאשר את צריכה להוכיח שלא ייצרת את כולו בארץ אלא חלקים מסוימים מאד, יכול להיות שלוקחים איזה שהוא מוצר ממקום אחר ומוסיפים בארץ רק את התוספות ובסופו של יום זה יכול לפגוע רק בכבאים.
דוד רותם: תקרא בבקשה.
<אלעזר שטרן – הלשכה המשפטית: מקריא: "חוק חובת המכרזים (תיקון מס' 22 – הוראת שעה), התשע"ג-2013.
<אלעזר שטרן – הלשכה המשפטית: תיקון סעיף 3א - -
דוד רותם: אתה רוצה שאני אקרא כי אתה ישבת פה עד 5:00 בבוקר בגלל שולי ווקנין ומקלב?
<שולי מועלם: ושולי מאד מודה לו, גם לדורית וגם לך.
דוד רותם: אני לא הייתי פה, אני הלכתי.
<דורית ואג: אני נשברתי ב-1:00, הלכתי ב-1:00.
<שולי מועלם: רוחך שרת על הדיון, אדוני יושב ראש הוועדה.
יצחק וקנין: - - -
דוד רותם: נכון, זה בניגוד לי שלא מתפלל.
דוד רותם: מקריא: "בתקופה שמיום תחילתו של חוק זה ועד תום שנתיים מהיום האמור, יקראו את סעיף 3א(א)(1) לחוק חובת המכרזים, התשנ"ב-1992 (להלן – החוק העיקרי), כך שאחרי "בחוק זה – אזור" יבוא "ורכישת טקסטיל בעבור מערכת הביטחון והמשרד לביטחון הפנים".
דוד רותם: תקנות לפי סעיף 3א(א)(1) לחוק העיקרי, כנוסחו בסעיף 1 לחוק זה, לעניין רכישת טקסטיל בעבור מערכת הביטחון והמשרד לביטחון הפנים, יוגשו לאישור ועדת החוקה חוק ומשפט של הכנסת בתוך 30 ימים מיום תחילתו של חוק זה; עד להתקנת תקנות כאמור, יראו את תקנות חובת המכרזים (העדפת תוצרת הארץ) (הוראת שעה), התשע"א-2011, כאילו הותקנו כדין מכוח סעיף 3א(א)(1) לחוק העיקרי, כנוסחו בסעיף 1 לחוק זה.
דוד רותם: " הערות?
דוד רותם: משהו?
דוד רותם: ההצעה נתקבלה פה אחד.
דוד רותם: שלי, לבקש פטור מחובת הנחה כדי להניח את זה, כי אני בשבוע הבא איננו ויהיה תקציב בשבוע הבא.
<קריאה: זה על סדר היום היום.
<דורית ואג: את רוצה שזה יהיה היום?
<דורית ואג: זאת השאלה.
דוד רותם: אבל זה אומר שאתם כולכם מצביעים בעד.
דוד רותם: כל האופוזיציה שלך.
דוד רותם: אחרת אני לא יכול כי אין גיוס של קואליציה והם לא יסכימו.
<אלעזר שטרן – הלשכה המשפטית: הוועדה תבקש פטור?
דוד רותם: הוועדה מבקשת פטור.
<דורית ואג: תגיד לי, הם יסתפקו בזה?
דוד רותם: ואם לא, הם לא יקבעו את זה להיום.
שלי יחימוביץ': אני מאד מודה לך שוב.
שלי יחימוביץ': באמת, רצון טוב, ביצוע משובח.
דוד רותם: תשמעי, זה לא כמו שאומרים לי שבגלל זה לא בחרו לי בוועדה לבחירת שופטים.
דוד רותם: אני יודע, כי אני קיבלתי טלפונים משופטי בית המשפט העליון שהם מאד מצטערים, גם הנשיא וגם עדנה ארבל.
דוד רותם: תשמעי, מישהו עבד שם כמו שצריך.
דוד רותם: אנחנו נעסוק היום בחוק חובת המכרזים (תיקון מס' 20 – הוראת שעה) (הארכת הוראת שעה), של חברת הכנסת שלי יחימוביץ, משה גפני, יצחק וקנין ונחמן שי.
דוד רותם: חברת הכנסת יחימוביץ, מה את רוצה מאתנו?
שלי יחימוביץ': אדוני היושב ראש, אני מבקשת שנעביר את החוק בוועדה בקריאה שנייה ושלישית לקראת הצבעה.
שלי יחימוביץ': יפה שעה אחת קודם.
דוד רותם: זה מה שאנחנו נעשה.
דוד רותם: יש מישהו ממשרד המשפטים או מישהו שרוצה להגיד לי משהו?
<חנן ארליך: אני ממשרד המשפטים, מחלקת ייעוץ וחקיקה.
<חנן ארליך: בדיון הקודם שנערך בוועדה עלה נושא הרטרואקטיביות, החלה, הרצון להחיל באופן רטרואקטיבי את התיקון כך שהוראת השעה תמשך ברצף.
<חנן ארליך: אמרנו אז שבאמת יש היתכנות משפטית אבל בכפוף לשני סייגים שאותם אמרנו, כפי שגם מופיע בפרוטוקול.
<חנן ארליך: האחד הוא תיקונים מסוימים שנדרשים בתקנות והשני, זו השאלה של האם יתקיימו מכרזים בתקופת הביניים, שהמצב העובדתי לא היה ברור, לי לפחות, באותו שלב דיו.
<חנן ארליך: בדקנו את נושא המכרזים והסתבר שאכן התקיימו במשרד הביטחון מכרזים בתקופת הביניים.
<חנן ארליך: כלומר, לאחר פקיעת החוק והתקנות ועד כה.
<חנן ארליך: לכן, לאחר בדיקה נוספת שערכנו, אנחנו מבקשים שהתחילה של התיקון תהיה אקטיבית.
<חנן ארליך: כלומר, מכאן ואילך ולא רטרואקטיבית וכך גם לגבי התקנות.
דוד רותם: ובלבד שיקרו שני דברים: שהתקנות יישארו בתוקף.
דוד רותם: אני לא מחכה לכם עוד שנה כי זה מה שלקח לי בפעם הקודמת, שעד שהבאתם את התקנות לקח שנה.
דוד רותם: לא יהיה דבר כזה, התקנות יישארו בתוקפן.
דוד רותם: דבר שני, כל מכרז שיוצע ועוד לא הוצע, יחול עליו החוק.
<חנן ארליך: לגבי הנקודה הראשונה, התקנות - -
<שולי מועלם: שיצאו כבר, אדוני היושב ראש?
דוד רותם: לא, שיצאו מכאן ואילך.
<חנן ארליך: התקנות לא יכולות להישאר בתוקף כי הן לא בתוקף.
דוד רותם: אני אחיה אותן.
דוד רותם: אתה יודע, אני מומחה בהנשמה מלאכותית.
<חנן ארליך: כמו שאמרתי, ישבנו ובדקנו את הענין הזה ושוב, ככל שלא תהיה תחילה רטרואקטיבית של החוק, של התקנות, אז נבקש שהן יהיו מכאן ואילך ונצטרך להתקין אותן מחדש.
דוד רותם: אתם מתחייבים על זמן?
<חנן ארליך: אני מציע את הניסוח שהיה גם בפעם הקודמת, של תוך 30 יום.
<חנן ארליך: אני אסביר למה - -
דוד רותם: אתם התחייבתם ל-30 יום וכמה זמן זה לקח לכם בפועל?
<חנן ארליך: כחצי שנה למיטב זכרוני.
<חנן ארליך: אני אנסה להסביר, ברשותך, אדוני יושב ראש הוועדה, למה הפעם זה ייקח פחות, להערכתי.
<חנן ארליך: ראשית, אנחנו למודי ניסיון מבחינת הפרוצדורה המיוחדת שיש בתקנות האלה, ומכיוון שרשום שם "הממשלה תתקין תקנות" ולא "שר האוצר" אז למדנו את הדרך לעשות את זה.
<חנן ארליך: הדבר העיקרי הוא שלמעשה, התיקון של התקנות, הנוסח קיים בתוספת שני תיקונים שנזכרתי שנרצה להכניס ונפרט מיד, שהם קצרים מבחינת תכנם ואורך הטקסט שלהם והם לא יוצרים בעיה.
<חנן ארליך: זה השינוי של הגדרה והשני הוא גם שינוי קטן יחסית, שאפשר לעשות את זה באופן כמעט מיידי והייתי מציע, אם הוועדה תסכים, אפילו לסכם על הניסוח כעת.
דוד רותם: האם מקובל עליכם שאם תוך 30 יום לא תגישו תקנות אני אראה בתקנות הקיימות כהצעה שלכם ואני אאשר אותן?
<חנן ארליך: הדברים לא לגמרי תלויים בנו.
<חנן ארליך: שוב, אם ראש הממשלה, שהוא זה שחתם על התיקון הקודם, יעכב את החתימה, אני לא יכול להכריח אותו ואני לא יכול להתחייב.
דוד רותם: הוא לא יעכב שום דבר.
דוד רותם: אם הוא יידע שיש נוסח שאותו אני מאשר בתום 30 יום, תאמין לי, הוא יחתום מהר.
<חנן ארליך: אני אומר שאני לא יכול להתחייב על דברים שלא תלויים בי.
<חנן ארליך: אני כן יכול לומר שכל מה שקשור לגיבוש הנוסח מבחינתנו, זה דבר שאני יכול לעשות באופן כמעט מידי, של אותם תיקונים שהזכרתי.
<חנן ארליך: ואז, זה יועבר לאישור וחתימת ראש הממשלה.
חמד עמאר: אני רוצה להודות לחברת הכנסת שלי יחימוביץ על הצעת החוק החשובה הזאת.
דוד רותם: לשלי תמיד יש הצעות חוק חשובות.
חמד עמאר: כידוע לכולם, המצב בעדה הדרוזית הוא מצב מאד קשה בנושא של הפקרת נשים.
חמד עמאר: כל הנושא של המכירות, שהוא הנשמה מלאכותית, כמו שאמרת בהתחלה, זה לעדה ותעסוקה לנשים.
חמד עמאר: לכן, העברת החוק הזאת והבאת התקנות כמה שיותר מהר זה מאד יכול לעזור ולקדם את כל הנושא של תעסוקת נשים במגזר הדרוזי.
דוד רותם: בקיצור, אני צריך לדאוג לנשים במגזר הדרוזי.
חמד עמאר: מבחינתי, זה אחד הדברים החשובים.
דוד רותם: זה בסדר, זה חשוב.
דוד רותם: אני מסכים אתך שזה חשוב.
דוד רותם: כן, אדוני, היועץ המשפטי, אתה מוכן למצוא לנו פתרון?
דוד רותם: שהרי אני לא אסמוך על אף אחד שישלחו לראש הממשלה וכשיהיה לו זמן אז הוא יחתום.
הלשכה המשפטית: אני רוצה להבהיר נקודה:
הלשכה המשפטית: בדיון הקודם הבעתי את העמדה שהיא העמדה העקבית של הלשכה המשפטית בכנסת נגד חקיקה רטרואקטיבית.
הלשכה המשפטית: עם זאת - -
הלשכה המשפטית: > - - עם זאת, אחרי שהוועדה לא קיבלה את העמדה הזאת ואישרה לקריאה ראשונה חקיקה רטרואקטיבית גמורה, חשבנו שהחלופה לחקיקה רטרואקטיבית גמורה עדיף ללכת במתווה של נוסח שלא הנחנו לקראת הדיון הזה, שבאמת נחוקק את הוראת השעה מכאן ולהבא וזה מחיה את התקנות כאילו הותקנו כדין.
הלשכה המשפטית: אני כן חייב לציין שמדובר בהליך חריג.
הלשכה המשפטית: הוא אפשרי, יש לו תקדימים, לא הרבה, אבל הוא אפשרי.
דוד רותם: למה אכפת לי מתקדימים?
דוד רותם: אתה הרי מכיר אותי, אני אוהב ליצור את התקדימים.
הלשכה המשפטית: > הקונסטרוקציה שבה המחוקק הראשי בא ומחיה תקנות מחקיקת משנה באמצעות חקיקה ראשית היא לא דבר מקובל, היא לא דבר רגיל, והוא נעשה בנסיבות מאד חריגות.
הלשכה המשפטית: השאלה מתי הנסיבות הן חריגות, זה פתוח לשיקול דעת.
<שולי מועלם: זה נסיבות חריגות.
<שולי מועלם: זה נושא נורא חשוב, זה כבר סוכם ודובר פה גם בדיונים בכנסת הקודמת וגם בדיון הקודם שהיה פה.
<שולי מועלם: אני חושבת שהדברים נאמרו פה כל כך בבירור על ידי אנשים ותיקים ממני בתחום ונראה כאילו יש פה איזו אלסטיות בלתי ניתנת - -
דוד רותם: שולי, אל תתרגשי מאנשים ותיקים.
<שולי מועלם: לא, אבל באני דווקא מתרגשת מהם ואני מרגישה שיש פה איזה ניסיון לאלסטיות, שלחדשים, שיש להם כמה חסרונות אבל גם אולי יתרון אחד, האלסטיות הזאת נראית - -
דוד רותם: של החדשים זה עובר עם הגיל.
דוד רותם: זה רק ענין של זמן.
שלי יחימוביץ': מה שאתה אומר עכשיו נכון ב-100% כעובדה ביולוגית.
דוד רותם: אדוני יקרא את התקנות, אני צריך ב-9:30 ללכת להצבעה בוועדת הכנסת.
הלשכה המשפטית: > האם לקרוא את הנוסח של הקריאה הראשונה או את - -
דוד רותם: את הנוסח שהכנת.
הלשכה המשפטית: > מקריא: "הצעת חוק חובת המכרזים (תיקון מס' 20 – הוראת שעה)" זה צריך להיות: תיקון מס' 21.
הלשכה המשפטית: "(תיקון – העדפת תוצרת הארץ במכרזי מערכת הביטחון – הארכת הוראת שעה), התשע"ג-2013.
הלשכה המשפטית: 1.
הלשכה המשפטית: בתקופה שמיום תחילתו של חוק זה ועד תום שנתיים מהיום האמור, יקראו את סעיף 3א(א)(1) לחוק חובת המכרזים, התשנ"ב-1992, (להלן – החוק העיקרי) כך: לאחר המילים "(בחוק זה – אזור)" יבוא "ורכישת טקסטיל עבור מערכת הביטחון והמשרד לביטחון פנים".
הלשכה המשפטית: 2.
הלשכה המשפטית: תוקף תקנות.
הלשכה המשפטית: תקנות חובת המכרזים (העדפת תוצרת הארץ) (הוראת שעה), התשע"א-2011, יראו אותן כאילו הותקנו כדין מכוח סעיף 3א(א)(1) לחוק חובת המכרזים, התשנ"ב-1992, כנוסחו בסעיף 1 לחוק העיקרי, בכל הנוגע לתקופת תוקפו של חוק זה.
הלשכה המשפטית: "
דוד רותם: למה אתם לא מסכימים?
<חנן ארליך: בסעיף 2, כפי שהסברתי קודם, אנחנו חושבים שהנוסח צריך להיות כפי שהיה בתיקון הקודם.
<חנן ארליך: כלומר: התקנות לפי סעיף 3א(א)(1) לחוק העיקרי כנוסחו בסעיף 1 לחוק זה לענין רכישת טקסטיל בעבור מערכת הביטחון והמשרד לביטחון הפנים יוגשו לוועדת החוקה, חוק ומשפט של הכנסת בתוך 30 ימים מיום תחילתו של חוק זה.
דוד רותם: רק אם תוסיף עוד פסקה אחת: לא הוגשו התקנות כאמור, לא יוצעו מכרזים.
דוד רותם: אתם תיקחו על עצמכם אחריות, אתה מבין, חנן?
דוד רותם: לא ילכו יותר המשחקים האלה של לגלגל את זה על מישהו אחר.
<חנן ארליך: אני מתייעץ, ברשותך, עם אנשי המשרדים.
דוד רותם: אין שום בעיה, תתייעץ.
דוד רותם: שלא יציעו מכרזים.
<חנן ארליך: אדוני, אנחנו צריכים את עמדת משרד הביטחון שלא נמצאים פה כרגע.
<דורית ואג: הם נרשמו לדיון, לא ברור לי למה הם לא הגיעו.
דוד רותם: אתה רוצה 5 דקות הפסקה?
דוד רותם: יש לך 5 דקות.
דוד רותם: אפשר לעצור את הפרוטוקול.
<חנן ארליך: אנחנו מחכים לנציג משרד הביטחון - -
דוד רותם: נציג משרד הביטחון היה צריך להיות פה הבוקר ב-9:00.
דוד רותם: אני הפסקתי לחכות לעובדי מדינה.
שלי יחימוביץ': זה מבזה את כבודה של הכנסת.
דוד רותם: אני לא אחכה לעובדי מדינה.
דוד רותם: עובדי מדינה יהיו פה בזמן.
<חנן ארליך: תוך דקה שתיים אני מניח שהוא יהיה פה אבל - -
דוד רותם: לא, לא, אל תחכו לו.
שלי יחימוביץ': נתחיל כולנו לשבת ולחכות לו?
שלי יחימוביץ': אין גבול?
<חנן ארליך: לא, יש נקודה נוספת שהזכרתי אותה בראשית דבריי וזה התיקונים בתקנות שאנחנו מבקשים להכניס, שנובעים מהשוני בין המצב הנוכחי לבין המצב שבו הותקנה הוראת השעה הקודמת.
<חנן ארליך: הנושא הוא ההחרגה של רשות הכבאות מתחולת התקנות.
<חנן ארליך: אני אבקש אולי מעודד ברוק להעלות את הנושא הזה.
שלי יחימוביץ': אין שום חובה משפטית לעשות את זה.
שלי יחימוביץ': אין לכם חובה משפטית כזאת.
שלי יחימוביץ': סתם זאת "עז" שאתם תוקעים.
<חנן ארליך: זאת לא "עז"...
דוד רותם: אתם תרצו להחריג אותם, תגישו אחר כך הצעת תיקון לתקנות ואני אאשר אותן, כמו שאמרתי, ואתם אחר כך תחריגו אותה.
<חנן ארליך: הנושא של תחולת החוק, שזה נוגע לעצם התקנת החוק שוועדת השרים החליטה לתמוך בו.
<חנן ארליך: ועדת השרים החליטה לתמוך בתיאום עם נציגי המשרדים, שנושא התיאום המרכזי שבעצם הוא רלוונטי הוא הנושא הזה של תחולת החוק על רשות הכבאות.
דוד רותם: שלי, את יודעת שאותי זה לא מחייב התיאום.
דוד רותם: אותי תיאום לא מחייב.
שלי יחימוביץ': ברור, הכנסת היא ריבונית.
<חנן ארליך: נכון, הכנסת היא ריבונית ואנחנו פה מציגים כמיטב יכולתנו והבנתו את עמדת ועדת השרים.
<חנן ארליך: וועדת השרים, כשהיא דנה, היא לא נכנסת לכל פרט והיא משאירה חלק מהדברים לתיאום עם המשרדים.
שלי יחימוביץ': אני לא קיבלתי דיווח שבוועדת השרים נדון נושא הכבאות.
<חנן ארליך: בשביל זה נדרש התיאום.
<חנן ארליך: ועדת השרים לא נדרשה לנושא והשאירה נושאים מסוימים לתיאום.
דוד רותם: למה החליטו להחריג אתכם?
<עודד ברוק: כי זה לא הוחל עלינו בעבר.
דוד רותם: בעבר לא הייתם תחת המשרד לביטחון פנים.
<עודד ברוק: ואנחנו עדין לא גוף ביטחוני.
דוד רותם: כן, את זה אני יודע.
<שולי מועלם: אתם בתוך המשרד לביטחון פנים, נכון?
שלי יחימוביץ': למה כל כך בוער לכם להחריג אותם?
שלי יחימוביץ': למה שלא יהיו כמה קווי ייצור שיתפרו עוד כמה מדים לכבאים?
שלי יחימוביץ': מה יש?
שלי יחימוביץ': מה כואב?
דוד רותם: הם רשאים, אם הם ירצו להחריג אותם להגיש תיקון לתקנון.
דוד רותם: יהיה לכם 30 יום ותגישו את התיקון.
שלי יחימוביץ': כרגע לא כתוב בחוק "לרבות כבאים".
שלי יחימוביץ': החוק הוא חוק מאד כללי.
<רויטל גור: - - -
<חנן ארליך: אני אנסה להסביר: - -
דוד רותם: לא חנן, אתה גמרת להסביר.
דוד רותם: אני מבין שהניסיון למשוך זמן עד שיגיע לפה נציג משרד הביטחון ואני לא מחכה לו.
דוד רותם: אני עכשיו קורא את החוק ומצביע עליו.
<חנן ארליך: אנחנו נאלץ להמליץ לממשלה לא לתמוך בהמשך הליכי החקיקה.
דוד רותם: אין שום בעיה, תמליצו לממשלה על מה שאתם רוצים.
דוד רותם: יש לכם זכות גדולה כבר שנים לפגוע בתעשייה הישראלית.
דוד רותם: תמשיכו עם זה, זה בסדר.
<חנן ארליך: אני בכל זאת מבקש מאדוני - -
דוד רותם: אני לא אחכה יותר, אני מצביע.
דוד רותם: לא הבאתם תשובה, יש לכם בעיה.
דוד רותם: אדוני, תקרא את הנוסח לפי התקנה שאני ביקשתי בסעיף 2.
הלשכה המשפטית: אני אגיד משהו כללי: נצטרך לנסח או לכוון את זה בהמשך עם הנסחת אבל אקריא משהו בסגנון: "תקנות לפי סעיף 3א(א)(1) לחוק העיקרי כנוסחו בסעיף 1 לחוק זה לענין רכישת טקסטיל בעבור משרד הביטחון והמשרד לביטחון פנים יוגשו לאישור ועדת החוקה, חוק ומשפט של הכנסת בתוך 30 ימים מיום תחילתו של חוק זה".
הלשכה המשפטית: ופה הדבר שהיושב ראש הציע: "לא הוגשו תקנות, לא יציעו מערכת הביטחון והמשרד לביטחון פנים מכרזים לרכישת טקסטיל".
חמד עמאר: אני מהליכוד במקום יריב לוין.
דוד רותם: זה בסדר, אתה תמיד יותר טוב מיריב לוין.
<דורית ואג: ושלי במקום מרב מיכאלי או משה מזרחי.
שלי יחימוביץ': אדוני היושב ראש, אני מאד מודה לך.
דוד רותם: הם יגישו הסתייגות, את צריכה לדבר עם ציפי.
דוד רותם: אני פותח את הישיבה, ואנחנו הולכים לדון ברוויזיה.
דוד רותם: אנחנו נדון היום בבקשה לרוויזיה שהגישו חברי הכנסת מקלב ומיכאלי על הצעת חוק הדיינים (ייצוג הולם לנשים בוועדה לבחירת דיינים).
משה גפני: יש לי רק שאלה, אדוני היושב-ראש.
משה גפני: אפשר לשאול?
דוד רותם: שאלות, בבקשה.
משה גפני: לפי הצעת החוק, אם ייבחרו שתי שרות אז צריך ארבע נשים שתהיינה?
דוד רותם: אתה יודע, יש יועץ משפטי לממשלה, הוא יפרש להם את החוק, מה הם צריכים לעשות.
משה גפני: מה זה, אבל פה עושים את החוק.
דוד רותם: פה עושים את החוק, אבל אני לא נותן פרשנות לממשלה אם יש שתי נשים, מה הם צריכים.
משה גפני: אז שהמציעים יגידו למה הכוונה.
אברהם מיכאלי: רגע, אנחנו עושים חוקים בשביל שהוא יפרשן?
אברהם מיכאלי: אל תזלזל באינטליגנציה של חברי הכנסת.
דוד רותם: מה לא לעשות?
אברהם מיכאלי: באינטליגנציה של חברי הכנסת.
אורי מקלב: של יושב-ראש הוועדה.
דוד רותם: אני לא מזלזל.
משה גפני: אפשר לשמוע מהמציעים, אולי הם יודעים למה הכוונה?
דוד רותם: בוא נאמר ככה: לפחות אחת מנציגי הממשלה תהיה אישה.
דוד רותם: לפחות אחת.
דוד רותם: זה יכול להיות שתיים, זה יכול להיות ארבע, אבל לפחות אחת.
משה גפני: זאת אומרת, יכול להיות גם שיהיו שש נשים, נכון?
<סיגל קוגוט: לא מהממשלה, כי הממשלה לא שולחת שש נשים לוועדה.
דוד רותם: לא מהממשלה, לממשלה יש רק שתיים.
משה גפני: לא, אבל אפשר שהכנסת תבחר שתי נשים, לשכת עורכי-הדין.
<קריאה: שבע.
משה גפני: שבע – נכון.
דוד רותם: לא, הוא יודע חשבון, לא צריך לעזור לו.
עדי קול: למרות שהוא לא למד ליבה.
<קריאה: ימי המשיח יגיעו אז.
דוד רותם: הוא למד ליבה הרבה קודם.
משה גפני: המשיח יראה את מה שעושים פה, הוא לא מתכוון להגיע.
משה גפני: אני מבין שב-11:00 אתה גם מביא את הצעת החוק של איתן כבל.
משה גפני: כל החוקים האנטי-דתיים, אנטי יהדות התורה, זה לפח הזבל אצלך.
דוד רותם: אבל אתה אל תחליט לי מה אנטי-דתי ומה לא דתי.
משה גפני: אני אחליט, כן.
דוד רותם: אתה לא תחליט, כי אין לך סמכות להחליט.
משה גפני: אני החלטתי.
דוד רותם: אתה החלטת.
משה גפני: אתה בלאו הכי לא מקבל את מה שאני מחליט, לא קיבלת אף פעם.
משה גפני: תמיד עשית מה שרצית.
משה גפני: תמיד אתה אנטי-דתי.
דוד רותם: כן, אני תמיד אנטי-דתי, נכון.
משה גפני: זה לא דבר חדש, זה לא התחדש בקדנציה הזאת.
דוד רותם: לא לא, בוודאי שלא.
משה גפני: כל החוקים האנטי-דתיים מגיעים אליך.
משה גפני: והכי יפה שכשיש משהו שאתה לא רוצה, את "חוק עמאר", אז אתה פתאום ניטרלי, זה הולך לוועדת הפנים, אתה לא בעניין.
משה גפני: גם כן גיבור גדול.
דוד רותם: כן, מה שאני לא רוצה אני לא לוקח.
משה גפני: נכון, אתה גיבור גדול.
משה גפני: מדבר גבוהה גבוהה, שום דבר אתה לא מתכוון.
דוד רותם: נכון, למדתי ממך משהו.
משה גפני: כן, לכן אתה לא יכול להיות בוועדה למינוי שופטים, צריך שמה אנשים חזקים.
משה גפני: ראית, אורי, הוא מביא עכשיו את החוק, הוא רוצה לגנוב לפני בנט, הרי בנט גם כן מתחרה אתו מי יותר ליברלי.
דוד רותם: חבר הכנסת מקלב, אתה רוצה להסביר לנו למה צריך את הרוויזיה?
אורי מקלב: כן, בקצרה ממש, אדוני היושב-ראש.
אורי מקלב: חברי חברי הכנסת וחברי המציעים או המציעות שנמצאות פה, אני בכל אופן ביקשתי את הרוויזיה בגלל שיש לי את ההרגשה שאולי לא שמתם לב להצבעה שאתם הצבעתם נגד הסתייגויות שאנחנו ביקשנו להוסיף על החוק.
אורי מקלב: אחת ההסתייגויות הייתה אמורה להיות מאוד מאוד פשוטה.
אורי מקלב: הצעת החוק אומרת, גם של חברי, חבר הכנסת מיכאלי, שיהיה לזה תיקון גם לחוק למינוי שופטים.
אורי מקלב: שאותם נשים שאנחנו מאוד מאוד רוצים למנוע הדרתן ואנחנו רוצים בכבודן ואנחנו לא רוצים באפלייתן, תהיה להם אפשרות או חיוב גם בוועדה לא רק למינוי דיינים אלא למינוי שופטים.
אורי מקלב: ואתם הצבעתם נגד.
אורי מקלב: אני רוצה לשכנע אתכם בחשיבות העניין הזה, וכמה זה חשוב באמת להכניס נשים גם לוועדה למינוי שופטים, ממש בקלות בהסתייגות הזאת הקצרה והקטנה שאנחנו ביקשנו לצרף לחוק.
אורי מקלב: הדבר השני, מאז שאתם הנחתם את החוק הזה והוועדה דנה בזה, נאמרו כאן הרבה דברים.
אורי מקלב: באמת כוונת המציעים יצאה לאור, יצא המניע מהשק.
אורי מקלב: ואתם התחברתן כמה מציעות.
אורי מקלב: אז יכול להיות שלחלק אין לי תלונות בגלל שהן הצהירו את זה מראש.
אורי מקלב: אבל יש חלק מהמציעים שכבוד בתי-הדין חשוב להם, כבוד הדיינים חשוב להם, כבוד ההלכה חשובה להם, והם אומרים גם במקביל: זה לא מונע מנשים לבחור דיינים.
אורי מקלב: אז אני אומר לאותם מציעים, שאולי היום שליש מהדיינים ומאבות בתי-הדין שקיימים היום בישראל הם מהדתיים לאומיים, שחלק מהמציעים, חלק מהמחוקקים של החוק מייצגים אותם, שליש היום מהדיינים הם דיינים שבאים מתוך הדתיים הלאומיים.
אורי מקלב: וכאן נאמר על השולחן הזה וגם אחרי זה במליאה על-ידי המציעים דברים נוקבים מאוד, דברים מבזים, על בתי-הדין, על התמנות הדיינים.
אורי מקלב: וזה בא במטרה של המציעים, זה לא נגמר לא בכבוד האישה ולא באפלייתה, אלא אומרים: רוצים לשנות את ההלכה, לקעקע את ההלכה היהודית והיום החוק הישראלי בנישואים וגרושין.
אורי מקלב: בעצם המטרה היא, איך נאמר פה, שדיינות יהיו הדיינים, שלא הבעל ייתן את הגט אלא האישה תיתן את הגט וכו'.
אורי מקלב: ואני אומר: בעת נעילת שער, בזמן שאנחנו רוצים עוד פעם להצביע, אנחנו מבקשים לקבל את הרוויזיה שלנו וכן לקבל את ההסתייגויות, מינימום את ההסתייגויות שאנחנו אמרנו או לחלופין גם למשוך את החוק במקרה הזה, לאור הדברים החמורים שנאמרו על הדיינים, על בתי-הדין, על ההתנהלות שלהם, על האפליה, על הפגיעה בנשים.
אורי מקלב: אחרי שנאמרו דברים קשים מאוד, והיום מתחברים ביחד כאלה שהם חלק מבתי-הדין, חלק מנותני השירות, וחלק ניכר.
אורי מקלב: והיום להגיד: אנחנו שותפים ביחד, אנחנו מציעים את הצעת החוק הזאת, זאת פגיעה בעליל גם במוסד הדיינות, גם בדיינים וגם בהלכה היהודית.
אורי מקלב: אז לכן אני אומר: עוד פעם, יש הזדמנות אחת לקבל את ההסתייגות שלנו ובאמת נראה אם כנים דבריכם וכנים הדברים של הציבור שאתם מייצגים אותו.
דוד רותם: כן, חבר הכנסת מיכאלי.
אברהם מיכאלי: אדוני היושב-ראש, אני אמרתי בישיבה קודמת שהחוק הזה לא דואג לנשים, החוק הזה דואג לחיסול הגוף הזה שנקרא בתי-הדין הרבניים.
אברהם מיכאלי: ואמרתי: יוכיחו דבריכם אם אתם כנים, אז בואו נעשה את אותו שוויון, את אותה דאגה לנשים, גם בוועדה למינוי שופטים, בוועדה למינוי קאדים, בוועדה למינוי קאדים מד'הב.
אברהם מיכאלי: כי גם שם יש נשים וגם יש שם מגזר של נשים, שלפי התיאוריה הזאת, שרוצות להיות מיוצגות פה בוועדה למינוי דיינים, רוצות להיות מיוצגות שם.
אברהם מיכאלי: אבל מכיוון שהחברות שהגישו את זה התנגדו לזה ואמרו שהן לא רוצות את זה, אני מבין מזה שהכוונה היא פה ללכת נגד בתי-הדין, והוועדה הזאת לא תיתן יד למשהו לא חוקתי.
אברהם מיכאלי: והיועצים המשפטיים שיושבים פה ינמקו את הנימוקים המשפטיים, למה זה ועדה למינוי דיינים – כן, ועדה למינוי שופטים – לא, וועדה למינוי מד'הב – לא, וקאדים – לא.
אברהם מיכאלי: זה נושא אחד.
אברהם מיכאלי: הנושא האחר, באמת אני מצטרף לדברים של חבר הכנסת מקלב בנושא הזה, שיש פה הצהרה של מגישות החוק, לפחות חלק מהן, שהן אומרות שהן רוצות דיינות.
אברהם מיכאלי: אין פה חוכמות – רוצות דיינות.
אורי מקלב: בסופו של דבר זה חוק אחד, זה לא כמה.
אורי מקלב: זה מקשה אחת.
אברהם מיכאלי: זה בעצם כוונת המחוקק ולא צריך לשלוח את זה ליועץ המשפטי לממשלה, פה כבר המחוקקות מצהירות שהכוונה בחוק הזה לא להגיש נשים לבחירה אלא נשים לדיינות.
אברהם מיכאלי: ולכן אנחנו חושבים שדבר כזה פסול, אסור לעשות את זה.
משה גפני: רגע, על שופטים אין?
משה גפני: זאת אומרת, זה רק הוועדה למינוי דיינים?
דוד רותם: מי בעד הרוויזיה?